לכבוד הקיץ
לכבוד הקיץ שהגיע כתבתי שיר.; אמנם אני עוד לא מזיע, אבל איני מסתיר; את תשוקתי אל העונה ששמה קץ לקור.; ולכבודה עם עפרון כתבתי שיר מזמור:; עם בגד ים יצאתי פעם אל חוף ביום אביב.; שמיכה מבד, עיתון ביד ושמש מסביב.; מצאתי חול פנוי מכל אדם ובהמה,; ואת עצמי פרקדתי בין ים ליבשה.; גלים על פני המים; ושקט של שמים.; חלום אביב עולה,; ואותי הוא ממלא.; מציל בטל שכב בצל, השגיח על הנוף; ושתי זקנות על כסאות אמרו לו בוקר טוב.; אדון פועל המתעמל פשט מכנס שחור,; הוריד חולצה, נתן קפיצה וסלטה לאחור.; גלים על פני המים...; הגיע זוג שבא לדוג עם אוהל מידי; בנו ביתם אל מול גולן, שני מטר לידי.; ובינתיים אל המים רצו קיטנים,; עשרים וארבע ילדות ושנים עשר בנים.; גלים על פני המים...; אחרי שעה הכל הפך לנחלת הרוב,; ארטיקים מתלקקים ומטקות על החוף.; והחלום שבא פתאום נגנז ונעלם,; השאיר אותי למנוחתי עם אלף איש בים.; גלים על פני המים...; 